Oslo fotballkrets har avlyst alle fotballkamper som kretsen organiserer fredag kveld.

- På grunn av ekstremværet Knud er alle fotballkamper i Oslo Fotballkrets avlyst fredag kveld. Dette etter sterk anbefaling fra politiet, opplyser fotballkretsen på sine hjemmesider.

Daglig leder i fotballkretsen, Tore Jarl Bråteng, opplyser at ettersom politiet anbefaler folk om å holde seg inne, ønsker ikke fotballkretsen å tvinge folk ut.

Det er i første omgang kun kamper fredag som ble avlyst. Kamper lørdag og søndag går som planlagt.

Kampene vil bli berammet på nytt av NFF Oslo tidlig neste uke.

Stabæk møter Lillestrøm

Det er ikke Oslo Fotballkrets som styrer kampene i Toppserien. Sportslig leder i Stabæk Fotball kvinner opplyser kl. 15.30 at det er strøkne spilleforhold på Nadderud og at dommeren kommer til å ta avgjørelsen kl. 17.00 om det blir kamp.

LES OGSÅ: Stabæk-sjef: – Vi møter en gjeng innendørskatter